Downloaded from YTS.MX
Official YIFY movies site: YTS.MX
(ซานโต อันเดร - เซาเปาลู)
วันที่ 2 กุมภาพันธ์
วันครบรอบแต่งงานของเรา
(2 กุมภาพันธ์ 2008)
ฉันกับแฟนหนุ่มสนิทกันมาก
และเรามีความสุข
ฉันรักเขา
โดยไร้เงื่อนไข
เอโลอา กับ ลินเด็มแบร์ก
รักนิรันดร์
(แปดเดือนต่อมา)
ความรู้สึกอยากแก้แค้น
หลายคนจะต้องชดใช้กับสิ่งนี้
หลายคนจะต้องทนทุกข์และร่ำไห้
(ตำรวจ)
(13 ตุลาคม 2008 21:00 น.)
ตำรวจโทรหาฉันจากมือถือของสามีฉัน
ฉันกลัวขึ้นมาทันที
ฉันพูดว่า "เขาประสบอุบัติเหตุเหรอคะ"
"มีคนขับรถชนเขาเหรอคะ เขาโอเคไหม เขาพูดได้ไหม"
ตำรวจบอกว่า "เปล่าครับ เขาโอเค"
"แต่ลูกสาวคุณถูกขังไว้ในอะพาร์ตเมนต์"
"เธอถูกกักขัง แฟนหนุ่มของเธอขังเธอไว้ข้างบนนั้น"
(คดีเอโลอา:ไลฟ์สดเหตุจับตัวประกัน)
(โครงการเคหะซีดีเอชยู - 13 ต.ค. 2008 14:00 น.)
ในวันลักพาตัว
ตอนผมกลับมาบ้าน
ผมเคาะประตูไม่หยุด
ผมร้องเรียกไม่พัก ผมลงไปข้างล่าง ผมตะโกน แต่ไม่มีใครตอบ
ผมคิดว่า "พี่สาวฉันคงหลับอยู่แหงๆ"
"ให้ตายสิ เป็นไปไม่ได้น่า"
ตอนผมกลับถึงบ้าน ผมเห็นดักลาสจากไกลๆ
เขานั่งอยู่ตรงทางเข้าตึก
เขาพูดว่า "พี่เอโลอาหายตัวไป" ผมก็ถาม "อะไรนะ"
ตอนนั้นเขาก็ตะโกนมาจากข้างใน "ถอยไป ไม่งั้นฉันจะยิง"
เราจำเขาได้
"ลินเด็มแบร์ก นั่นนายใช่ไหม"
"ฉันอยู่ข้างใน และฉันจะออกไปได้ ก็ต่อเมื่อตายเท่านั้น"
"ฉันจะฆ่าเอโลอา"
"ฉันจะฆ่าพวกเด็กผู้ชายในนี้และนายารา"
ในนั้นมีพี่สาวผม นายารา วิกเตอร์ และยาโก
ตอนผมรู้ว่าพวกเขาอยู่ข้างใน
ผมไม่อยากเชื่อเลยครับ
ไม่อยากเชื่อว่ามันเกิดขึ้นจริงๆ
(ถูกจับเป็นตัวประกันห้าชั่วโมง)
เขาพูดว่า "อย่าโทรแจ้งตำรวจ" ผมบอกว่า "ไม่โทรหรอก"
พ่อของวิกเตอร์เป็นห่วงเขา เพราะเขาหายไปทั้งวัน
และเขาหยุดรถตำรวจเพื่อขอความช่วยเหลือ
ตอนเขาพาผมไปที่นั่น ผมรู้ว่ามันเป็นย่านที่ปัญหาเยอะ
ที่จริง ห่างไปไม่ถึง 200 เมตร หรือ 300 เมตรจากที่นั่น
มีจุดค้ายาเสพติดหลายจุด
จ่าอาโตสขึ้นไปข้างบนและเราพูดว่า
"อย่าเข้าใกล้ประตู ไม่งั้นเขาจะยิงเอา"
ลินเด็มแบร์กเห็นรถตำรวจขับมาจอด
และเขากระสับกระส่ายมาก
"บอกแล้วไงว่าอย่าแจ้งตำรวจ ฉันจะฆ่าทุกคน"
ผมคุยโทรศัพท์ เริ่มเจรจาและเขาด่าผมยับ
- แฟนฉัน นังสารเลวนี่… - ฉันไม่ใช่แฟนนาย
หุบปาก
เงียบปากไป
ผมพูดว่า "อย่าทำแบบนั้น ไม่นะ ใจเย็น" ผมพยายามให้เขาสงบลง
"หยุดแค่นี้เถอะ นายยังไม่ได้ทำอะไรทั้งนั้น"
"ถ้านายปล่อยพวกเขาไป ก็ถือว่าจบ"
อารมณ์เขาเดี๋ยวดีเดี๋ยวร้าย
บางครั้งเขาก็ใจเย็นและคุยกับผม ราวกับเขาเป็นเพื่อนสนิทผม
แต่บางที เขาก็ร้อนใจ
เจ้าหน้าที่เลยตัดสินใจว่าต้องโทรตามทีมกาจี
ทีมกาจีเป็นทีมผู้เชี่ยวชาญ
เมื่อสังคมมีปัญหา คนจะโทรหาตำรวจ
แต่เมื่อตำรวจมีปัญหา พวกเขาจะโทรหาทีมกาจี
ในคดีส่วนใหญ่ ทีมกาจีสร้างผลงานที่ยอดเยี่ยม
ทีมเจรจามาถึง ติดต่อหาอาโตส
และตัดสินใจว่าสถานการณ์เป็นเช่นไร
ทีมยุทธวิธีกำลังหาจุดเข้าวางกำลัง
เพราะเราสามารถบุกเข้าไปได้ทุกเมื่อ
สไนเปอร์จะฆ่าหรือทำให้บาดเจ็บรุนแรงได้
หน้าที่ของเจ้าหน้าที่เจรจา
คือทำให้ผู้ลักพาตัวเข้าใจ
ว่าทางเลือกที่ดีที่สุดคือบรรลุข้อตกลงร่วมกัน
เข้าคุกเสียยังดีกว่า อีกทางเลือกมันแย่กว่ามาก
และคดีของเอโลอามีอคติที่อันตรายมาก
ซึ่งก็คือภาวะปั่นป่วนทางอารมณ์
มันเป็นสภาวะที่ทำให้ทุกอย่างละเอียดอ่อนมาก
ทีมกาจีขับรถตู้มาถึง เตรียมพร้อมเสร็จสรรพ
ผมเข้าไปในรถตู้และเริ่มการเจรจาจากในนั้น
นายต้องการอะไร บอกฉันได้ ฉันจะได้ช่วยนายได้น่ะพวก
- ฉันต้องการอะไรน่ะเหรอ - ใช่
ฉันอยากฆ่าเอโลอา อยากฆ่าตัวเอง และปล่อยบาร์บี้เป็นอิสระ
ระหว่างการเจรจา
เขาพูดว่า "ฉันอยากคุยกับแม่ของเอโลอา แม่ยายของฉัน"
งั้นก็ไปเอาตัวเธอมา
เขาบอกว่าถ้าได้คุยกับแม่ยายเมื่อไหร่
เขาจะปล่อยเอโลอาไป
เจ้าหน้าที่พาแม่ยายเขามา เราข้ามถนน
ผมมีโล่กันกระสุน ผมเอาให้เธอ…
เธอกับผมอยู่หลังโล่กันกระสุน
พวกเขาเอามือถือให้ฉัน และเขาพูดว่า
"ผมบอกแล้วใช่ไหมว่าผมจะทำเรื่องบ้าๆ"
"แต่คุณก็ไม่เชื่อผม"
ฉันพูดว่า "ลิโซ ฉันเชื่อสิ แต่ฉันคิดว่าแกจะทำบ้าๆ กับตัวเอง"
"ไอ้ลูกชาย อย่าทำแบบนี้เลย"
"อย่าเลย เห็นแก่ความรักของพระเจ้า"
"ปล่อยสาวๆ ไปเถอะ ลงมาซะ"
"แกไปไหน แม่จะไปกับแกด้วย แม่จะไม่ทิ้งแกไปเด็ดขาด"
เขาเปลี่ยนไปค่ะ นึกออกไหม
เขาดูเหมือน… เขาพูดว่า "ไม่"
"ถ้าเอโลอาไม่ใช่ของผม เธอก็ห้ามเป็นของใครทั้งนั้น"
"เธอไม่รอดออกไปแน่"
(ถูกจับเป็นตัวประกันเก้าชั่วโมง)
ผมรับโทรศัพท์และพูดว่า "โอเค ปล่อยเด็กสาวไป ไม่ๆ ฉันไม่ปล่อยเธอแน่"
"แต่นายบอกว่าจะปล่อยไง" "ฉันจะไม่ปล่อยแล้ว"
(ทีมกาจี)
ผมเป็นนักข่าวคนแรก
ที่ไปถึงที่เกิดเหตุและผมเดินฝ่าฝูงชน
ผู้อยู่อาศัยในโครงการเคหะ
ออกมาอยู่ข้างนอกกันหมด
และผมก็รู้ทันทีว่า
มันเป็นสถานการณ์ที่ไม่ปกติ
ผมเลยวิเคราะห์เหตุลักพาตัวที่กำลังเกิดขึ้น
แต่ก็รวมถึงตัวละครที่เกี่ยวข้องด้วย
เอโลอาคือใคร
ลินเด็มแบร์กเป็นคนแบบไหน
ราวกับพวกเขาเป็นส่วนนึงของพลอตเรื่อง
ครั้งหนึ่ง ผมเคยพาพวกเขาไปเล่น ในเซาคาเอตาโน
แล้วมีเรื่องทะเลาะกัน เขาเป็นคนเข้ามาห้าม
เขามาที่นี่กับเอโลอาเสมอ
สุขุม เงียบขรึม ไม่เคยมีปัญหาเลย
- เขาคบหาคนไม่ดีไหมครับ - ไม่นะ
ความรักก็แบบนี้ ถูกไหม คนที่มีความรักจะบอกได้ นึกออกไหม
พวกเขาคบหากันมาสามปี ไม่ใช่แค่เดือนเดียว
เหตุการณ์ที่น่าจดจำ
วันที่ลินเด็มแบร์กขอฉันเป็นแฟน
(ข้อความจริงจากไดอารีของเอโลอา)
วันที่ลิโซพูดว่าฉันเป็นผู้หญิงในชีวิตเขา
และเขาอยากแต่งงานกับฉัน
ฉันรักเขาในแบบที่คิดว่า ไม่มีทางรักใครได้อีกในชีวิต
เอโลอาเล่าให้ฉันฟังทุกเรื่อง
แต่แกไม่เคยพูดอะไรเรื่องคนที่แกชอบเลย
เพราะแกรู้ว่าเราจะไม่อนุญาต
แต่แล้วเขาก็มาคุยกับเรา และเราบอกเขา
ฉันบอกเขาว่าเอโลอาเพิ่งอายุ 12 ปี
มันก็แค่รักวัยรุ่น
เขายอมรับทุกอย่าง และฉันบอกว่า "ห้ามเดต"
"ห้ามออกไปเที่ยว"
"ให้อยู่แต่ที่บ้าน"
ผมเริ่มชอบเขา
เพราะความจริงใจที่เขามีต่อผม ผมเริ่มชอบเขา
ผมเห็นเขาเป็นลูกชาย
ผมทำทุกอย่างที่ทำได้เพื่อเขา
เขาไม่มีประวัติอาชญากรรม
เขาเป็นเด็ก เขาทำงาน
เขาไม่ใช่โจร หรือฆาตกรต่อเนื่อง
ไม่ใช่อะไรแบบนั้น "เราต้องกำจัดเขา" ไม่เลย
และเขาไม่อยากเสียความสัมพันธ์นั้นไป ไม่อยากเสียคนนั้นไป
คนเราทำสิ่งที่ไม่คาดฝันเพื่อความรัก
อาชญากรที่มีแรงจูงใจแรงกล้า มักเลือกวางเดิมพันหมดหน้าตัก
ผมดำเนินการตามกลยุทธ์ของผม
ผมทิ้งช่วงไม่คุยกับเขานานๆ ไม่ได้
เพราะมันจะเปิดโอกาสให้เขาคิดและลงมือ
ไม่ครับ ผมต้องหมั่นโทรหาเขา
อีกอย่าง ทำแบบนั้นเขาจะไม่ได้พักผ่อน
สุดท้ายเขาพูดว่า "โอเค นายกล่อมฉันสำเร็จ ฉันจะปล่อยคนบางคนไป"
เราเห็น…
ความเคลื่อนไหวมากมายจากตำรวจรอบๆ ตึก
ที่ลินเด็มแบร์กอยู่
มีความโกลาหลมากมาย และความตึงเครียดในตอนนี้
(วิกเตอร์ โลเปส เดอ แคมโปส ตัวประกันที่รอดตาย)
เรากำลังทำการบ้านวิชาภูมิศาสตร์
ที่จริงเรากำลังเข้าไปที่บ้านผม
เพื่อทำการบ้าน
แต่เธอบอกว่า
"ที่บ้านฉันไม่มีคนอยู่ ไปบ้านฉันกัน เราจะได้พรินต์งานและทำมื้อกลางวัน"
มันเป็นช่วงพักเที่ยงพอดี
พอเราไปถึงที่นั่นในอีกสิบหรือ 20 นาทีต่อมา
ลินเด็มแบร์กก็มาถึง
ผมว่าเขาคงไม่คิดว่าเราจะอยู่ที่นั่นกัน
นายารากับยาโกคบหากันอยู่
เขาเลยคิดว่า "เดี๋ยวก่อนนะ"
เขาคิดว่า
ผมอาจคบหาอยู่กับเอโลอาด้วยก็ได้
ผมคิดไปว่าเขาฆ่าผมตายแน่
ตอนนั้นเขาพูดว่าอะไรๆ จะแย่ลง ความน่าสะพรึงกลัวกำลังจะเริ่มขึ้น
แล้วเขาก็พูดว่า
"ฉันมีกระสุนมากพอจะยิงได้เดือนนึง"
เขาโทษเธอตลอด
"ชีวิตฉันจบเห่ก็เพราะเธอ"
"เธอกลายเป็นนังร่าน
เพราะไอ้คอมพิวเตอร์กับอินเทอร์เน็ตระยำนั่น"
เมื่อไหร่ก็ตาม ที่เขาอยากดูว่าข้างนอกเกิดอะไรขึ้น
เขาจะคว้าตัวนายาราและเอาปืนจ่อหน้าเธอ
เขาเตือนเราว่า "ขืนพยายามทำอะไรโง่ๆ ฉันจะฆ่านังนี่ซะ"
นายาราเองก็มีบุคลิกที่เข้มแข็ง
ดังนั้นในสายตาลินเด็มแบร์ก มันคือความผิดของนายาราเต็มๆ
เขาโทษเธอ
ที่เอโลอาไม่ยอมกลับไปคืนดีกับเขา และไม่ยอมเชื่อฟังเขา
(เอโลอาสนิทกับนายารายิ่งขึ้น หลังเธอจบความสัมพันธ์ของเธอ)
เอโลอาบอกว่า "ไม่ เราจะคืนดีกัน"
"ปล่อยเราไปเถอะ จบเรื่องนี้เถอะ เราจะกลับมาอยู่ด้วยกัน"
แต่เขาบอกว่า "ทีตอนนี้ทำมาเป็นพูดดี"
"พอเรื่องนี้จบ เธอก็จะไม่กลับมาอยู่ดี"
"เธอจะกลับไปหาเพื่อนผู้ชายของเธอ"
จังหวะนึง ผมก็สลบไปเลย
ตอนผมฟื้นขึ้นมา เอโลอาก็กำลังเขย่าตัวผม
"ฟื้นสิ วิจิโฮ"
เธอว่า "ปล่อยเขาไปนะ เขาไม่ค่อยสบาย"
สองสามนาทีผ่านไป และเขาก็พูดว่า
"ฟังนะ ไปที่ห้องนั่งเล่น"
"ไปเดี๋ยวนี้"
วิกเตอร์ออกมาและเริ่มลงมาข้างล่าง ผมไปเจอเขาที่นั่น
ผมหยิบโทรศัพท์โทรหาเขา "นายยิงเหรอ"
เขาบอกว่า "ฉันยิงเอง" "แต่ยิงทำไมล่ะ"
"เพื่อพิสูจน์ว่าฉันไม่ใช่คนดี พวกนายคิดผิดเรื่องฉัน"
(ถูกจับเป็นตัวประกันสิบชั่วโมงครึ่ง)
ผมปล่อยให้เขา
สงบสติอารมณ์ราวๆ 20 นาที
โทรอีกรอบ และใช้กลยุทธ์ของผมเพื่อปล่อยพวกเขา
จากนั้นประมาณชั่วโมงครึ่ง หรือสองชั่วโมง เขาก็พูดว่า
"ผมจะปล่อยอีกคนออกไป"
ลินเด็มแบร์กปล่อยเด็กชายสองคนออกมา
นายาราที่เป็นเพื่อนของแฟนเก่าของเขา ไม่อยากออกมาตอนเธอรู้ว่า
เขาวางแผนจะฆ่าเอโลอาและจะฆ่าตัวตายตาม
สิ่งที่กระทบใจผมมากคือ ตอนวิกเตอร์กับยาโกออกมา
วิกเตอร์บอกว่า "เห็นไหมว่าเพื่อนนายทำอะไรอยู่"
คำพูดนั้นทำให้ผมรู้สึกแย่มาก
เพราะลินเด็มแบร์กเป็นเหมือนพี่ชายผม
เราสนิทกันมาก เราเล่นบอลด้วยกันตลอด
พอเขารู้ว่าผมไว้ใจเขา
เขาก็เริ่มถามเรื่องเอโลอา
"พี่สาวนายเป็นไงบ้าง"
"เธอคบใครอยู่ไหม นายแนะนำให้ฉันรู้จักพี่สาวนายได้นะ"
ทั้งคู่เริ่มสานความสัมพันธ์กันตอนนั้น
(โรนิกสัน พิเมนเทล พี่ชายของเอโลอา)
ผมไม่เคยคิดว่าความสัมพันธ์นี้เป็นไอเดียที่ดี
เราอยู่ในชุมชนที่นั่น ดังนั้นทุกคนรู้จักกันหมด
มีผู้ชายที่ตายเพราะเสพยา บางคนก็ถูกจับ มีสารพัดรูปแบบ
เด็กกลุ่มเดิมๆ เล่นบอลและปิงปองด้วยกัน
และผมไม่เคยยุ่งเกี่ยวกับเด็กพวกนั้น
ผมไม่เคยเป็นเพื่อนพวกเขา
บางครั้งผมก็เห็นลินเด็มแบร์กกับเด็กพวกนั้น และมันกวนใจผมมาก
"แม่งเอ๊ย ไอ้หมอนี่คบหากับน้องสาวฉันว่ะ ให้ตายสิวะ"
ผมกังวลตอนที่เขาปล่อยเด็กชายออกมาแค่สองคน
มันคงยากสำหรับเขา ที่จะจับพวกเขาเป็นตัวประกัน
ขณะที่กำลังเสี่ยงชีวิตตัวเอง
ถ้าเด็กชายสองคนนั่นร่วมแรงกัน
แล้วสู้เขาและพยายามทำบางอย่างล่ะ
ตอนนี้เขาเหลือแค่เด็กหญิงสองคน ผมกังวลใจมาก
ผมโทรหาเขาและชวนคุยไปเรื่อยๆ
ผมพูดว่า "เถอะน่า ลิโซ ฉันขึ้นไปได้ไหม ฉันไม่เดินไปที่ประตูหรอก"
"ฉันแค่อยากมองนาย เราจะได้คุยกัน"
"อ๋อ นายอยากเจอฉันเหรอ"
"ฟังนะ ฉันอยู่ตรงหน้าต่างนี่ไง"
ผมถาม "นายเอาปืนเล็งใส่ฉันเหรอ"
"เปล่า นายกลัวปืนรึไง นายเป็นตำรวจไม่ใช่รึไง"
ผมพูดว่า "นายเอาปืนเล็งฉัน" "ไม่ ฉันไม่เล็ง"
กระสุนพุ่งโดนเสาปูน เกือบยิงเข้าแสกหน้าผม
"นี่นายยิงฉันเหรอ" เขาบอกว่า "นายไม่ได้ใส่เสื้อกั๊กเหรอ"
"ถ้ามันโดนหน้าฉันล่ะ" เขาว่า "นายก็ตายน่ะสิ"
แล้วเขาก็วางสาย
คดีนี้ไม่จบง่ายๆ แน่
(ถูกจับเป็นตัวประกัน 18 ชั่วโมง)
เรามีภาพสดจากเมืองซานโต อันเดร
ที่ซึ่งลินเด็มแบร์ก ชายวัย 22 ปี
จับวัยรุ่นสาวสองคนเป็นตัวประกัน
พอเช้าตรู่ ฝูงนักข่าวก็แห่มาถึง
และฝูงชนก็เริ่มแน่นขนัด
พอผมไปถึงที่นั่น สถานการณ์ทั้งหมดก็ถูกจัดเตรียมไว้หมดแล้ว
พื้นที่ถูกปิดล้อมแน่นหนา สื่ออยู่ห่างออกไป
เจ้าหน้าที่ตำรวจเต็มพื้นที่ วิ่งขึ้นวิ่งลง
กลยุทธ์ของเราคือ เอากล้องหันไปทางอะพาร์ตเมนต์
เราจะได้ไม่พลาดอะไรก็ตามที่เกิดขึ้นด้านใน
เรารู้ว่าผู้ร้ายลักพาตัว และตัวประกันจะโผล่มาตรงนั้น
จากด้านใน
พวกเขาไม่รู้หรอกว่า เหตุการณ์ด้านนอกลุกลามแค่ไหน
พวกเขามาเห็นว่ามันกลายเป็นเรื่องใหญ่โต ก็ตอนทีวีเริ่มออกข่าว
เรากลับมาบินวนอยู่เหนือเมืองซานโต อันเดร
ที่ซึ่งชายหนุ่มวัย 22 ปี จับวัยรุ่นสาวสองคนเป็นตัวประกัน
ฉันอยู่กับโดมิงโกส เปเรรา
ซึ่งเป็นเพื่อนกับลินเด็มแบร์ก และทำงานกับเขามาปีหนึ่ง
โดมิงโกสบอกฉันว่า ลินเด็มแบร์กเป็นคนใจเย็นและรักสงบ
ที่ทำงานเขาเป็นยังไงบ้างคะ
เขาเป็นคนซื่อสัตย์ เขาไม่เคยขาดงาน
เมื่อเวลาผ่านไป ลินเด็มแบร์กเห็นว่าตัวเองคือตัวละครหลัก
ของละครสัตว์ ที่อยู่ในคราบอาชญากรรมที่เขากำลังก่อ
เขามีผู้ชมซึ่งก็คือบรรดาสื่อและนักข่าว
และเขามี "ผู้หญิงคนสำคัญในชีวิตเขา"
ผู้มีส่วนร่วมในฐานะ ตัวละครหญิงตัวหลักในละครเรื่องนี้
ซึ่งถูกจัดฉากขึ้นที่นั่น
มีเสียงปืนดังอีกนัด
นับเป็นกระสุนนัดที่สี่จากลินเด็มแบร์ก
ตำรวจสองสามนายกำลังเข้าไปดูว่าเกิดอะไรขึ้น
ลินเด็มแบร์กเป็นคนเหนี่ยวไกปืนนัดนั้น
เพราะเขาไม่ปลื้มความคิดเห็น
ที่นักข่าวรายงานและที่นักข่าวยืนยัน
ตอนนั้นเองที่เรามั่นใจ
ว่าลินเด็มแบร์ก ว่าคนธรรมดาคนหนึ่ง ไม่ใช่คนธรรมดาอีกต่อไป
ตอนนี้เขากลายเป็นอาชญากร
ที่กำลังแสดงให้ทุกคนเห็นว่าเขามีอำนาจ
น่าเศร้าที่…
คนเรามองว่าข่าวร้ายน่าสนใจ
ผู้คนแห่มามุงดูมากมาย เทปกั้นพื้นที่พาดยาว
และรถตำรวจหลายต่อหลายคัน
ผมไม่เคยเห็นตำรวจมากขนาดนี้ ไม่อยากเชื่อว่าลินเด็มแบร์กทำแบบนั้น
ทุกคนเครียดมาก
ผู้คนไปทำงานไม่ได้ เอารถออกจากโรงจอดไม่ได้ ทำอะไรไม่ได้เลย
ทั้งย่านเป็นอัมพาต ทั้งย่านหยุดชะงัก
เห็นแก่รักของพระเจ้าเถอะ ลิโซ
ปล่อยเอโลอาเถอะนะ
เห็นแก่รักของพระเจ้า ลิโซ
(ถูกจับเป็นตัวประกัน 27 ชั่วโมง)
เหตุการณ์ยืดเยื้อเกินกว่า 24 ชั่วโมง
การลักพาตัวยังไม่จบ
อะไรๆ ชักจะเกินความควบคุม
พวกเขาตัดสินใจมาแทนผม
อย่างแรกเพราะผมไม่ช่วยให้อะไรคืบหน้า
อย่างที่สองเพราะผมเหนื่อย ผมต้องพัก
และผู้กองจิโอวานินี
ผู้บัญชาการทีมกาจีในตอนนั้น เข้ารับช่วงต่อการเจรจา
เขาเห็นทุกอย่างจากตรงนั้นด้วยจุดที่ได้เปรียบ
เขามีปืนและกระสุนเพียบ
มีคนสองคนถูกปืนข่มขู่อยู่
สถานการณ์มันเลยซับซ้อนมาก
เอาแบบนี้นะ ลิโซ อย่าทำให้เรื่องยุ่งยากกับตัวนายเลย
นี่พวก ฉันไม่กลัวหรอกว่ะ
ฉันมาที่นี่ทั้งที่รู้ว่าคงไม่มีชีวิตรอดออกไป เพื่อน
ใครพูดยังงั้น นายจะมีชีวิตกลับออกมาแน่ๆ
นายก็แค่ห่วงผู้หญิงสองคนนี้
- ฉันอยากให้พวกนายสามคนออกมาแบบยังมีชีวิต - นายไม่ได้แคร์ฉัน
ก่อนฉันเข้ามาในนี้ ฉันรู้อยู่แล้วว่าฉันคงตายแน่ๆ
ถ้าฉันไม่แคร์นาย ฉันคงบุกเข้าไปแล้ว
ฉันทำตัวเองแท้ๆ
ฉันทำข้อตกลงกับตัวเอง ฉันเข้ามาตอนยังหายใจ และจะออกไปในสภาพไร้วิญญาณ
คนร้ายลักพาตัวมีรูปแบบ
พวกเขาต้องการบางอย่างเสมอ
ในกรณีของเขา เขาไม่ต้องการอะไรเลย
เขาแค่อยากใช้เวลากับเอโลอามากขึ้นในนั้น
ทำอะไรไม่ได้หรอกครับ ไร้ความคืบหน้า เขาไม่ต้องการอะไรทั้งนั้น
ข้อกังวลตอนนี้คือมันผ่านมาหลายชั่วโมง
วิธีที่ตำรวจมักทำให้คนร้ายอ่อนล้าดูจะไม่ได้ผล
พวกเขายังไม่รู้เลยว่า ว่าเด็กหนุ่มคนนี้ทนได้นานขนาดนี้ได้อย่างไร
ทั้งที่ถูกกดดันจากตำรวจตลอดเวลา
หมอนี่จัดการลำบาก
เขาคิดว่าเขาเหนือกว่าทุกอย่างและทุกคน
ผมเลยต้องทำให้เขาเห็นว่าใครเป็นคนคุมเกม
"ตัดไฟและสัญญาณโทรศัพท์ซะ"
ไฟฟ้าดับเป็นสัญญาณที่ไม่ดี
ตำรวจยังเจรจาไม่คืบหน้าใดๆ
พวกเขาเคร่งครัดขึ้น
แน่นอนว่าใครก็ตามที่อยู่ข้างในต้องวุ่นวายใจ
เขาจะรู้สึกถูกกดดัน
เปิดไฟเฮงซวยสิวะ พวก
พูดเลยนะ นายไม่มีทางเลือก ไม่งั้นอะไรๆ ในนี้แย่หนักกว่าเดิมแน่
และเพื่อใครล่ะ
ไม่ใช่เพื่อนาย ไอ้หล่อ
ไม่ใช่เพื่อเพื่อนๆ ด้วย
สาวๆ ในนี้จะทรมาน ครอบครัวพวกเธอจะทรมาน
เขาด่าตำรวจ เขาเริ่ม…
หัวเสีย
ตอนนั้น
คุณจะไว้ใจผู้ชายที่คุมตัวเองไม่อยู่ไม่ได้
ไหนจะฝูงนักข่าวข้างนอก แรงกดดันมหาศาล
เขาขอให้พี่สาวผมโทรไป
แกพูดว่า "แม่คะ ได้โปรด แม่เชื่อใจหนูไหม"
ฉันบอกว่า "เชื่อสิ ลูกรัก"
ฉันดีใจที่ได้คุยกับแกค่ะ
ฉันคิดว่าทุกอย่างแย่ๆ ที่ฉันรู้สึก
มลายหายไป นึกออกไหมคะ
แล้วฉันก็พูดว่า "แม่เชื่อใจลูกอยู่แล้ว"
"แม่คะ ขอให้พวกเขา ต่อไฟกลับมาเหมือนเดิม ขอร้องล่ะ"
"ขอให้พวกเขาต่อไฟกลับมาที"
ฉันไม่ลังเลเลยสักนิด ฉันพูด "ขอให้พวกเขาต่อไฟกลับมาที"
สามีฉันหงุดหงิดและพูดว่า "พวกเขาทำไม่ได้ เราขอพวกเขาไม่ได้หรอก"
แล้วเขาก็วางหูไป
ฉันจะฆ่าผู้หญิงและฆ่าตัวตายตาม
ทำแบบนั้นจะมีประโยชน์อะไร
- ก็ใช่ แต่… - มันไม่ส่งผลดีกับใครหรอกนะ ลิโซ
ฉันจะฆ่าเธอ พวกนายจะไม่รู้ด้วยซ้ำ
ฉันจะมัดเธอและแทงเธอ
ฉันไม่ต้องยิงเธอให้ตายด้วยซ้ำ
เขาพูดเฉียบขาด
"ถ้าไม่ต่อไฟกลับมา ฉันจะฆ่าพวกเธอซะ"
(ถูกจับเป็นตัวประกัน 32 ชั่วโมง)
บางครั้งผมได้ยินว่า
"เห็นตัวเขาแล้ว อนุญาตให้ยิงเลยไหม"
"ไม่ ยิงไม่ได้"
สวัสดีค่ะ ตอนนี้เจ้าหน้าที่ตำรวจยืนกรานเจรจา
เหตุผลเพื่อให้ลินเด็มแบร์กเหนื่อยล้าถึงขีดสุด
เพื่อให้เขาหมดแรงจนยอมจำนน
แล้วไงต่อ ฉันต่อไฟกลับคืนให้ได้
แต่นายต้องแสดงท่าทีจริงใจให้เห็น แต่ถึงตอนนี้นายยังไม่ทำเลย
ไม่กี่ชั่วโมงที่ผ่านมา คนร้ายลักพาตัวมีท่าทีเหนื่อยล้า
เขารู้ตัวแล้วว่าเริ่มจนมุม ถูกไหมครับ
เราทั้งสองฝ่าย
แทบจะมีกำลังอาวุธสูสีกัน
เขาเองก็เห็น
พ่อของหนึ่งในเด็กสาวที่ถูกจับ ได้รับข้อมูลจากลินเด็มแบร์ก
ว่าเขาจะปล่อยตัวเธอ
ความคาดหวังคือเขาจะทำตามที่พูดในอีกไม่ช้า
มีข่าวลือมากมาย
ว่าเขากำลังเจรจา
ว่าจะมีตัวประกันบางคนถูกปล่อยตัว
ตอนนั้นเราไม่มีข้อมูลมากมายอะไร
เราเห็นหญิงสาวคนหนึ่งกำลังออกมา
นับเป็นผลลัพธ์ที่น่าดีใจสำหรับนายารา
เธอกำลังถูกนำตัวส่งโรงพยาบาลท้องถิ่น
ฉันรู้สึกมั่นใจในกลยุทธ์ของตำรวจ
ผมคิดว่า "เขาจะจับเธอไว้และเดินออกมา หรือไม่ก็ขอให้เรา…"
"เขาจะขอให้ทีนาหรือผมขึ้นไปข้างบน
หรืออาจเป็นดักลาส เราจะได้ลงมาด้วยกัน"
ตอนที่นายาราออกมา
มันรู้สึกได้ว่าสิ่งต่างๆ กำลังคืบหน้า
แต่ผมกังวลว่าลินเด็มแบร์กอาจทำบางอย่าง
ที่อาจล่วงละเมิดเธอทางกาย
ผมกลัวว่าเขาจะข่มขืนเธอ
หรือทำอะไรแนวๆ นั้น
(ถูกจับเป็นตัวประกัน 48 ชั่วโมง)
เรามีภาพสดจากเฮลิคอปเตอร์
จำนวนรถสื่อและนักข่าวเพิ่มขึ้น
รอบๆ โครงการเคหะที่เกิดเหตุลักพาตัว
นายาราบอกตำรวจว่า วัยรุ่นสี่คนถูกมัดและถูกซ้อม
สถานีโทรทัศน์ใหญ่ๆ เข้าประจำจุดเตรียมรายงานข่าว
พวกเขาเช่าอะพาร์ตเมนต์เสร็จสรรพ
มันเลยเหมือนว่าทุกคนทำเพื่อตัวเอง ทุกอย่างเลยดูสับสนปนเปไปหมด
คลื่นฝูงชน สื่อและนักข่าว ตำรวจ ทุกคนต่างสงสัยและอยากรู้
ผู้ชมอยากเห็นเรื่องราว ตอนที่คดีถูกพูดถึง
ใครก็ตามที่เกาะติดรายงานข่าวแบบไม่พัก
ก็จะได้รับการตอบรับจากผู้ชม
ฝูงชนยังคงเกาะติดไม่ยอมถอย
พวกเขาอยากให้คดีนี้จบสวย
ลินเด็มแบร์กอยู่บนนั้นกับเอโลอา
เรามีทีวีเสริมอีกเครื่อง
เราจะได้ไม่พลาดทุกความเคลื่อนไหวของคดี
เพราะสถานีนี้ถ่ายทอดข่าวนี้ตลอด 24 ชั่วโมง
มันคือเรียลลิตีโชว์ดีๆ นี่เอง
วันนี้เราเห็นความแตกต่าง ในจุดที่ตั้งกองกำลังตำรวจ
รอบๆ ตึกเกิดเหตุ
เมื่อวาน เราเห็นแค่รถกู้ภัยคันนี้
พวกนักข่าวเข้าไปทางด้านหลัง พยายามเข้าไปในอะพาร์ตเมนต์
และย้ายจากตึกหนึ่งไปอีกตึกหนึ่ง
มันมีเนินเล็กๆ พวกเขาซ่อนตรงนั้น พยายามถ่ายบางอย่างให้ได้
มันรบกวนปฏิบัติการ
แผนยุทธวิธีของเรา
มีอันต้องพังลงหมดเพราะฝูงนักข่าว
และการประโคมข่าวคดีออกไป
การมีนักข่าวอย่างเราในคดีแบบนี้ ไม่รบกวนอะไรสักหน่อยครับ
ตำรวจชอบอ้างแบบนั้นตอนคุมสถานการณ์ไม่อยู่
มันง่ายกว่าที่จะ…
โทษคนอื่นก่อนโทษตัวเองน่ะครับ
ตำรวจสามารถกันสื่อออกไปได้
"พวกคุณขวางการทำงานของเรา ผมอยากให้พวกคุณอยู่ห่างๆ กว่านี้"
มันจะยากไหม ก็ยาก
เราจะบ่นไหม ก็บ่นครับ
แต่การกันสื่อออกไป มันง่ายๆ ครับ
การปิดกั้นพื้นที่ แม้จะขยายบริเวณมากแค่ไหน…
แต่ก็มีเฮลิคอปเตอร์บินอยู่ไกลๆ
พร้อมกล้องประสิทธิภาพสูงที่ซูมเข้าไป…
เห็นตราทีมกาจีของเราจากจุดที่เราอยู่
มีกล้องอยู่เต็มไปหมด
ไร้ขีดจำกัด
และเราก็ไม่ได้คำตอบใดๆ จากสื่อ
เราถามทุกอย่างเอาจากตำรวจ
พวกเขาบอกว่า "เราจัดการอยู่ จริงๆ นะ"
แต่เวลาล่วงเลยไปกี่ชั่วโมงแล้วล่ะ
ผมมีข้อสงสัยโดยเฉพาะในกรณีนี้
ว่าตำรวจทหารมีกลยุทธ์ที่ชัดเจนแน่นอนจริงไหม
ตำรวจสองนายในอะพาร์ตเมนต์ห้องข้างๆ ใช้แก้วเป็นอุปกรณ์ช่วยฟัง
เราได้ยินเสียงทุบตี ด่าทอ เสียงย้ายเฟอร์นิเจอร์
เราอาจต้องบุกเข้าไปในสักจังหวะหนึ่ง
ผมหยุดสงสัยไม่ได้ว่า "ทำไมตำรวจไม่บุกเข้าไป"
"ทำไมสไนเปอร์ไม่ลงมือ"
พวกเขามีสไนเปอร์
ผมเห็นหมอนั่นอยู่ตรงนั้นทั้งวันทั้งคืน
อยู่ในตำแหน่งเดิมๆ และ…
ทำไมพวกเขาไม่ลงมือ
มันไร้สาระสิ้นดี
มันไม่มีเหตุผล
ความเห็นของผู้คนมีส่วนแทรกแซงอย่างมาก
เขาออกทีวีไปทั่วประเทศ
และผู้คนก็แบบว่า "โอ้ ไม่นะ เขาไม่ใช่อาชญากรสักหน่อย"
ลินเด็มแบร์กเป็นแค่คนธรรมดา จนกระทั่งบ่ายโมงครึ่งวันจันทร์
หลังทะเลาะกับแฟนสาวของเขา
เขามีปืนสักกระบอกหรือสองกระบอก และแวะมามีปากเสียงกับเธอ
เขาได้รับแรงสนับสนุนจากสื่อ ที่แพร่ภาพทุกอย่างที่เกิดขึ้นภายนอก
ทำให้เขาเชื่อว่าตัวเองเป็นคนดี
คนดีที่โกรธอยู่ แต่ก็สามารถแก้ไขได้
ทางการกลัวถูกวิพากษ์วิจารณ์
หากออกคำสั่งให้ฆ่าลินเด็มแบร์ก
ผู้ที่จับหญิงสาวสองคนเป็นตัวประกัน เพราะเขาไม่ใช่อาชญากร
ทีมกาจีกำลังระมัดระวังอย่างมาก
ละเอียดอ่อนและแยบยลมากๆ
เพราะเรื่องนี้ต้องจบอย่างมีความสุข
โดยไม่มีใครได้รับบาดเจ็บ และคดีคลี่คลายได้แต่โดยดี
สิ่งหนึ่งที่ถูกพูดในการเจรจาก็คือ
"เราฆ่าเขาไม่ได้เพราะผู้ว่าการรัฐคิดว่าเขา…"
เป็นคนดีที่แค่กำลังสติแตก"
พวกเขาเอาแต่พูดว่า "เขามีงานทำ และทำงานที่บริษัทมาสักระยะแล้ว"
("คนดี" เด็กหนุ่มจ่ายบิลค่าใช้จ่าย ก่อนบุกไปบ้านแฟนเก่า)
คนเรามักทำให้อาชญากรรม จากความหลงใหลดูสวยงามเกินจริง
สังคมสร้างเรื่องราวนี้ขึ้นมา
และมันไม่ได้ถูกสร้างอย่างรวดเร็ว
มันอาศัยระยะเวลานาน
คุณคิดว่าเขาทำแบบนี้ทำไมคะ
ไม่รู้สิคะ ฉันว่าเป็นเพราะรัก
วันนี้ฉันอาจจะเพิ่มอีกสักคำถาม
"คุณคิดว่านี่เป็นความรักไหม"
("เขาชอบเธอมาก เขาเสียสติไปแล้ว")
ดูเหมือนเขาพ้นผิดจากการเป็นอาชญากร
และได้รับการปฏิบัติ เหมือนเป็นชายผู้น่าสงสารที่มีความรัก
"ตัวประกันที่ออกมาได้ ก็ไม่ได้เจ็บตัวอะไรนี่นา ว่าไหม"
"เขาก็ไม่ได้แย่ขนาดนั้น"
ผมจำได้ดีว่ามีกลุ่มหญิงสาวตะโกนว่า
"ลินเด็มแบร์ก นายอยู่ไหน ฉันมาที่นี่เพื่อมาหานาย"
ดูหน้าต่างสิ
- ดูสิ ทุกคน - ลินเด็มแบร์ก
ให้ตายเหอะ
ผู้คนที่ร้องตะโกนชื่อเขาข้างนอกก็แค่…
ผลลัพธ์ที่ตามมาของละครสัตว์ที่ถูกสร้างขึ้น
และบทบาทที่เขาได้รับและแสดงออกมา
"ฉันเริ่มมีความสำคัญ ฉันเอาอยู่ และเธอก็ยังอยู่ที่นี่"
เขาเห็นสิ่งนั้น และ "พระเจ้า ฉันเป็นคนดังแล้วว่ะ"
ลินเด็มแบร์ก อัลเวสปรากฏตัวหลายครั้ง ที่หน้าต่างห้องน้ำ
เขาจะยิง
ในช่วงเวลาที่เขาเผลอ
เอโลอาก็เปิดหน้าต่าง และส่งสัญญาณว่าเธอสบายดี
จากนั้นก็ได้ยินเสียงกรีดร้องของลินเด็มแบร์ก
ปิดหน้าต่างเฮงซวยนั่นซะ
แล้วเอโลอาล่ะ
มีคนรับฟังเธอตอนไหน
ตอนไหนที่เธอได้รับโอกาส ให้ถ่ายทอดตัวตนของเธอเอง
หรือแสดงให้เห็นว่าเธอรู้สึกยังไง
อาชญากรกลายเป็นตัวเอก
แต่เรากลับรู้จักเอโลอาน้อยมาก
เรารู้ว่าเธออายุ 15 หรือ 16 ปี
รู้ว่าเธอคบหากับเขามาสักพัก
จากนั้นเธอก็จบความสัมพันธ์
ตอนพวกเขาเริ่มคบหากัน เธอเพิ่งอายุ 12 และเขาอายุ 19
เธออายุ 12 ปี เธอ…
เธอเพิ่งเป็นวัยรุ่น
เธอยังเป็นผู้หญิงอยู่
แต่พอเธอเริ่มมีวุฒิภาวะมากขึ้น
เธอก็แบบ "เดี๋ยวนะ"
นึกออกไหมครับ
"ความสัมพันธ์นี้ไม่ดีกับฉันอีกต่อไป ฉันอยากเลิกรา"
แต่เขากลับคิดว่าเขาเป็นเจ้าของเธอ และไม่ยอมรับการเลิกรา
เราเคยคุยกันบนรถเมล์ครั้งนึง และเธอบอกว่า
"แฟนฉันขี้หึง" ฉันอยากชวนเธอไปเที่ยว
เธอว่า "เขาขี้หึง ฉันเลยออกไปเที่ยวไม่ได้ ก็เพราะเขา"
ผมจำครั้งแรกที่ทั้งคู่เลิกรากันได้
เขาจะแกล้งทำเป็นร้องไห้อยู่ใกล้ๆ ผม
เขาขอให้ผมเอาของขวัญไปให้เธอ
เขาขอให้ผมทำโน่นทำนี่ให้เขา
ผมเลยอยู่ในหัวเธอตลอดเวลา
"พี่ต้องกลับไปคบกับเขา"
แล้วพอพวกเขาเลิกรากันจริงๆ
เขาก็ยิ่งหึงหนัก
แล้วเขาก็เริ่มตามเธอไปถึงประตูโรงเรียน
ผมไปรับแกที่โรงเรียน
และผมเฝ้าดูแก
แกเห็นมอเตอร์ไซค์และเกิดกลัวขึ้นมา
ผมกำลังจอดรถและมองไปและพูดว่า "อะไร กลัวอะไรลูก"
แต่ผมรู้อยู่แล้วละ ผมเห็นว่าแกกลัว
แกมองรถมอเตอร์ไซค์ไม่ได้เลย
โดยไม่นึกไปว่าเป็นเขา
พระเจ้า
ช่วยฉันด้วย
ฉันกำลังผ่านบททดสอบ และฉันแทบจะยอมแพ้แล้ว
พระเจ้า ทรงช่วยลูกที
โปรดดูแลลูกด้วย
แกลงเรียนไปสามวิชาแล้วค่ะ
แกกำลังเริ่มต้นชีวิตของแก
พ่อแกจะเป็นคนคอยไปรับไปส่ง
แต่เขาก็ต้องทำงานวันนั้น แกเลยขึ้นรถเมล์ไป
เขาทุบหลังเธอ เขาตบเธอ
เธอร้องห่มร้องไห้กลับมาบ้าน
ฟูมฟาย
ทันทีที่ผมรู้เรื่อง ผมตรงไปบ้านเขาทันที
ผมบอกว่า "นี่พวก พวกนายเลิกกันแล้วใช่ไหม"
"น้องสาวฉันไม่อยากกลับไปคบกับนายอีก"
เขามองตาผมและบอกว่าไม่ได้ตบตีเอโลอา
ผมบอกว่า "ยอมรับมาว่านายทำร้ายลูกฉัน"
เขาบอกว่า "ผมไม่ได้ทำร้ายเธอครับ"
"เธอพูดเกินจริงไป เธอโกหก"
และเขาสัญญาว่าเขาจะไม่ทำอะไรเธอ
เขาสัญญา
แต่ฉันไม่เชื่อเขาอีกแล้ว
แต่สามีฉันเชื่อ
เขาอยากคุยกับผม
ผมอยู่กับจนท.ทีมกาจี
และพวกเขาต่อสาย
แล้วก็ให้ผมคุยโทรศัพท์กับเขา
และเขาพูดเรื่องวันที่ผมไปบ้านเขา
เขาว่า "นายยังไม่ได้ขอโทษฉันเรื่องนั้นเลยนะ" เขาพูดแบบนั้น
แล้วผมก็…
"บ้าเอ๊ย" นึกออกไหม
ผู้เจรจาทีมกาจีพูดประมาณว่า "ขอโทษเขาสิ"
ผมบอกว่า "นี่พวก ถ้าเป็นเพราะเรื่องนั้น ฉันจะขอโทษตอนนี้ก็ได้"
"ไม่ติดปัญหาเลย ลงมาสิ และฉันจะขอโทษ"
"ฉันไม่เคยคิดว่าเรื่องตอนนั้นทำให้…
นายเจ็บปวดใจมาก"
ผมทำในสิ่งที่พี่ชายสักคนจะทำ
แล้วเขาก็เริ่มพูดว่า "ไม่ ตอนนี้ฉันอยู่ที่นี่"
"ฉันเป็นคนคุมสถานการณ์ นายอยู่ไหนตอนนี้"
เขาเริ่มกระวนกระวาย
ผู้เจรจาเลยคิดว่าควรวางหูไปก่อน
(ถูกจับเป็นตัวประกัน 47 ชั่วโมง)
ยังไร้ความคืบหน้าในวันที่สามของการลักพาตัว
ตำรวจได้โทรหาลินเด็มแบร์กสองครั้ง
การโทรกินเวลาไม่กี่วินาที
และเขาไม่ได้เรียกร้องอะไร
เขาบอกว่าไม่อยากคุย แล้วก็วางสายไป
พวกเขาโทรหาผมและบอกว่า "นายจะเข้ามาช่วยเจรจา"
"เราเจรจาต่อไม่ได้แล้ว"
"เราไม่ได้ผลคืบหน้าอะไรเลย"
"การเจรจาติดหล่มไม่ขยับ"
ทีมกาจีทำสิ่งที่ถูกต้องที่หน้างาน
พวกเขาคงดูออกว่า ลินเด็มแบร์กมีมิตรภาพที่แน่นแฟ้น
กับน้องชายของเอโลอา
และเด็กนั่นอาจช่วยได้
- ต่อให้เขายังเป็นเด็กอยู่เหรอ - นั่นไม่ใช่ปัญหาสักนิด
ฉันไม่ได้ตั้งคำถามอะไร
ฉันหวังเสมอให้ผลลัพธ์ออกมาดี
ทุกอย่างที่พวกเขาบอกเรา
บอกให้เราทำ เราก็ทำ นึกออกไหมคะ
จิโอวานินีโทรหาเขา
เขาก็แบบ "ต้องการอะไร" เขาค่อนข้างก้าวร้าว
ผมเลยบอกว่า "นี่ฉันเอง"
"ใครวะ"
ผมบอกว่า "นายจำเสียงฉันไม่ได้เหรอ ดักลาสไง" แล้วเขาก็สงบลง
รู้ใช่ไหมว่าฉันอยู่ข้างนายเสมอ
ฉันช่วยให้นายได้คืนดีกับพี่สาวฉันตลอดนะ
ขอบคุณนะ
ฉันขอให้นายเห็นแก่มิตรภาพของเราหน่อย
ฉันรู้ว่านายจะขอให้ฉันปล่อยเธอ
แล้วก็…
ไม่ ลืมเรื่องพี่สาวฉันก่อน
ฉันกำลังพูดถึงนายกับฉัน มิตรภาพของเรา
นั่นคือสิ่งที่สำคัญที่สุดตอนนี้
บอกมาว่านายอยากได้อะไร
ออกมาเถอะนะ
นายจะไม่เป็นไร
ฉันอยู่ข้างนาย
เราจะออกไปเจอผู้คนใหม่ๆ
ไม่มีเวลาแล้ว ฉันต้องเข้าคุก พวกมันจะฆ่าฉันในคุก
พวกนั้นจะรุมประชาทัณฑ์ฉันแน่
ไม่ นายไม่ติดคุกหรอก ทนายของนายอยู่นี่
ผมเชื่อว่าผมแก้ไขทุกสิ่งได้
ในใจผม เราสองคนเป็นเพื่อนซี้กันสุดๆ
และผมคิดว่าผมแก้ไขเรื่องนี้ได้
แล้วตำรวจก็พูดว่า
"เขาอยากให้ดักลาสทำสิ่งนี้ เขาอยากให้ดักลาส…"
ดักลาสอยู่กับพวกเขา
"ดักลาส เอานี่ไป เอานั่นไป"
หมาอยู่ที่โถงทางเดินไหม
ใช่ ฉันกำลังพามันไปที่บันได ถ้านายไม่เอามันไป มันอดตายแน่
เพราะมันจะไม่กลับมาที่นี่อีก
- โอเค - ฉันจะเอาหมาไปสองตัว
โอเค ฉันกำลังไป
ดักลาสยังเด็กอยู่
ตอนเขากลับลงมา ลินเด็มแบร์กอาจยิงลูกชายผมก็ได้
เขาอาจตกเป็นเหยื่ออีกราย ไม่มีใครรู้ว่าหมอนั่นคิดอะไรอยู่
ผมต้องตั้งใจอ่านกระดาษตรงหน้าผม
และสิ่งที่พวกเขาเขียน
ผมพูดสิ่งที่ผมต้องการไม่ได้ ผมสนใจแค่กระดาษแผ่นนั้น
ออกมาเถอะ ลิโซ
นายคิดยังไง
ฉันจะตัดสินใจในอีกสองสามชั่วโมง
รีบตัดสินใจได้แล้ว ออกมาเถอะ
ให้เวลาฉันตัดสินใจหน่อยพวก ฉันยังคิดไม่ออก
พี่สาวนายทำฉันประหม่า
ผมอยากเข้าไป
และอัดเขาให้น่วมตรงนั้นเลย
แต่ผมพูดอะไรไม่ได้
ฉันจะวางหูก่อนเพราะพี่สาวนายเริ่มทำตัวมีปัญหา
หุบปาก เงียบไปเลย ให้ฉันคุยกับเขา
ฉันอยากฟังว่าเขาจะพูดอะไร หุบปาก
หุบปากสิวะ
ใจเย็น อย่าไปสนใจพี่สาวฉัน
ฉันจะวางหูถ้าเธอเริ่มพูด
นายมีบางอย่างจะบอกฉัน แต่เธอไม่ยอมให้นายบอก ว่ามาเลยสิ
บอกพี่สาวฉันว่าฉันขอให้เธอเงียบ
น่าเศร้าใจมาก
คุณอยู่ปลายสายโทรศัพท์
คุณได้ยินเสียงพี่สาวถูกทำร้ายร่างกาย
จากน้ำมือผู้ชายที่เคยเป็นเพื่อนรักของคุณ
ไม่มีคำอธิบายครับ
มันเป็นสิ่งที่ผมไม่…
ผมจะไม่มีวันลืม
ผมจะไม่มีวันยกโทษให้เขาที่ทำแบบนั้น
ไม่มีวัน
ตัดสินใจได้รึยัง
ฉันคิดอยู่
ลองคิดดูนะ ดีแล้ว
เอเดรียโนอยู่ไหน
ข้างๆ ฉันเลย
- ขอคุยกับเขาหน่อย - ได้
ฮัลโหล ลิโซ
ผมมีข้อเรียกร้อง
เหรอ ต้องการอะไรล่ะ
เธออยากกิน
- นายจะกินด้วยไหม - ไม่ ฉันจะกินของที่มีในนี้
อ๋อเหรอ
ถ้าเธอกินอาหารขยะ เธอจะป่วย เธอต้องกินอาหารจริงๆ
เขาอยากให้ผมไปที่นั่น
แล้วเอาอาหารไปให้เขา
แล้ว…
จิโอวานินีพูดว่า "หมายความว่ายังไง เอาไปให้ยังไง"
(ถูกจับเป็นตัวประกัน 50 ชั่วโมง)
เธอจะลงมาข้างล่างเหรอ
นี่เป็นช่วงเวลาที่ตึงเครียดมาก
ผ้าปูเตียงที่ถูกผูกเป็นเชือก ถูกหย่อนลงมาทางช่องหน้าต่าง
ความคาดหวังสูงลิบ เธออาจปีนลงมา
ไม่มีใครรู้แน่นอนว่าจะเกิดอะไรขึ้น
ฉันอยู่อีกฝั่งหนึ่ง
ตอนนั้นเองที่… "เอโลอาอยู่ในหน้าต่าง"
ฉันไม่… ฉันได้แต่วิ่งค่ะ
ลูกแม่
ใจเย็นนะคะ แม่
ฉันพูดว่า "ลงมาเลย ลูกรัก" ฉันนึกว่าแกจะปีนเชือกผ้าลงมา
เธอพูดว่า
"ใจเย็นค่ะ แม่ ใจเย็นๆ"
ลูกแม่
- ลูกแม่ - ใจเย็นๆ นะคะ
ลูกรัก ลงมาเถอะ
ใจเย็นๆ ห้ามใครเข้ามาใกล้ทั้งนั้น
ใจเย็นๆ
ใจเย็นก่อน
ผมเห็นว่าเธอกำลังพยายามควบคุมตัวเอง แต่มือเธอสั่นเทาไปหมด
เราเห็นเลยว่าเอโลอามือสั่น
อาหารน่ะ
ตอนนั้น
การรายงานข่าวเปลี่ยนมุมมองใหม่อย่างสิ้นเชิง
ทั้งบราซิลพูดถึงแต่คดีของเอโลอา
เราเริ่มมองหาข้อมูลใหม่ทุกรูปแบบ
เราจะได้เปิดเผยอะไรบางอย่าง
ที่สถานีโทรทัศน์อื่นๆ ยังเข้าถึงไม่ได้
คำถามเดียวครับ คุณผู้หญิง เธอรู้สึกป่วยไหม
ไม่รู้สิคะ ฉันไม่ได้อยู่ที่นี่
ฉันดูจากในทีวี
(คดีอันน่าเศร้าของเอโลอากระชากเรตติ้ง)
พวกเขาเริ่มทำเหมือน สิ่งที่เกิดขึ้นไม่ใช่เรื่องใหญ่ ทั้งที่มันร้ายแรง
พวกเขากังวลว่าทั้งคู่จะกินอะไรเป็นมื้อเที่ยง
ทั้งคู่จะอาบน้ำยังไง
เพราะสื่อล้วนประโคมข่าวเต็มไปหมด
น่าเสียดาย ทุกคนต้องการเนื้อหาข่าวที่แตกต่างออกไป
ในมิติอื่นๆ
ตามรายงานตำรวจ พวกเขาส่งข้าว ส่งถั่ว
สเต๊ก และเฟรนช์ฟรายส์ ตามที่ลินเด็มแบร์กร้องขอ
ดูเหมือนประชาชน…
แทบจะอยากให้เหตุการณ์นี้ยืดเยื้อไปเรื่อยๆ
ผมหวังให้มันจบลงด้วยดี
ด้วยพิธีวิวาห์ในอนาคต ระหว่างเขากับแฟนสาวที่เขารัก ถูกไหมครับ
มันเหมือนการสะกดจิต
และในแบบที่ไม่ดีค่ะ
เหมือนขับรถผ่านจุดเกิดเหตุรถชน
และคุณไม่ชอบเลือด แต่คุณก็อดใจดูไม่ได้
เราเริ่มตระหนักว่าสถานการณ์ละเอียดอ่อนมาก
คุณใช้เวลาทั้งคืน
และคืนต่อมาอีกทั้งคืน แล้วก็อีกคืน
แต่ไม่มีอะไรเปลี่ยนแปลง ตำรวจยังบุกเข้าไปไม่ได้
เราจะบันทึกอะไรล่ะ ตึกที่มีกล้องหันไปทางอะพาร์ตเมนต์
มันเป็นย่านที่มีอาชญากรรมมากมาย
มันอันตรายที่นักข่าวจะอยู่ที่นั่นตอนกลางคืน
คนร้ายติดอาวุธเริ่มออกเพ่นผ่านอย่างอิสระ
ท่ามกลางฝูงผู้ชมที่จับตาดูเหตุการณ์ ที่ไม่ต่างจากหนังสยองขวิญ
พวกพ่อค้ายาบ่นอุบ
ตำรวจเข้ามาแทรกแซง พวกเขาสูญเสียเงินมหาศาล
พวกเขาว่า "เฮ้ย นักข่าว
เอาไอ้หมอนั่นออกไปสักทีเหอะ ไม่งั้นเราจะลงมือเอง"
"เอาตำรวจออกไป แล้วเราจะลากคอไอ้หมอนั่นออกมา"
พวกเขาคงบุกเข้าไปฆ่าเขาแล้ว
พวกเขามีอำนาจทำได้ และลินเด็มแบร์กเองก็กลัวเรื่องนั้น
ตำรวจเองก็กลัวว่ามันจะเกิดขึ้นจริงๆ
(ถูกจับเป็นตัวประกัน 58 ชั่วโมง)
สถานีโทรทัศน์ตัดสินใจโทรไปที่อะพาร์ตเมนต์
หลังจากนั้น ก็เกิดความโกลาหล
ผมกลับไปที่สถานี เหนื่อยมาก
ทุกคนเหนื่อยมาก
ผมเห็นโปรดิวเซอร์สองคน
แล้วพวกเขาก็บอกว่า
"เราคุยกับลินเด็มแบร์กแล้ว"
ผมตกใจกับข้อมูลใหม่นี้มาก
"พวกนายถ่ายอะไรไว้ไหม"
พวกเขาว่า "เราไม่ได้ถ่ายอะไรไว้เลย"
ผมบอกว่า "หยิบกล้องมา วางตรงหน้าฉัน"
"โทรหาเขา ถ้าเขารับสาย ฉันจะอัดเอาไว้"
นั่นใครน่ะ
หวัดดี ลินเด็มแบร์ก เราเป็นเพื่อนของครอบครัว
เราแค่อยากรู้ว่าทุกอย่างโอเคไหม
นั่นใครน่ะ
ฉันลูอิซ เกฮ์ฮา นายสบายดีไหม
- เราเป็นเพื่อน… - ลูอิซ เกฮ์ฮา
ฉันเป็นนักข่าวให้โซนีอา อับราวง ฉันโทรมาในนามครอบครัวนาย
แม่นายสิ้นหวังมาก เธออยากรู้ว่าทุกอย่างโอเคดีไหม
นายเป็นนักข่าวเหรอ
ใช่ เราอยากรู้ว่านายสบายดีไหม
เราเป็นห่วงนาย
ฉันประหม่าสุดๆ เลย
ผมเครียดและเหนื่อย
ตลอดหลายชั่วโมงที่ผ่านมา และ…
ผมเห็นตัวเองอยู่ในสถานการณ์ ที่เรื่องราวอาจพลิกผันได้
เขาอาจเหนี่ยวไกและพูดว่า "นายกำลังอัดอยู่ไหม"
"ฉันจะยิงเธอเดี๋ยวนี้"
- ถ่ายทอดสดอยู่ไหม - เรากำลังอัดอยู่
ถ้านายต้องการ ฉันจะออกอากาศสิ่งที่นายต้องการ
ที่เราคุยกันน่ะเหรอ
มาคุยกัน ฉันอยากช่วยนาย
ฉันอยากช่วยนายและบอกนายว่า
ผู้กองรับประกันความปลอดภัยของนาย
ไม่ต้องห่วงนะ ลูกชาย
ฉันไม่อยากให้ใครเข้าใกล้ตึก
ถ้ามีใครเข้ามาใกล้
ผู้กองมาที่นี่ เขากดกริ่งประตู
ฉันเกือบยิงเอโลอาแล้ว ฉันนึกว่าเขาจะบุกเข้ามา
ถ้าเขาบุกมาจริงๆ
เราคงตายไปแล้ว
การโทรหาคนร้ายลักพาตัว
เพื่อสัมภาษณ์
ราวกับว่ามัน…
เป็นสกู๊ปข่าวหรือเนื้อหาสุดเอ็กซ์คลูซีฟ
คืออาชญากรรมชัดๆ
เดี๋ยว เธออยากจะพูด
ให้เธอคุยกับเราหน่อย
หวัดดีค่ะ
หวัดดี เอโลอา นี่ลูอิซ เกฮ์ฮาจากโซนีอา อับราวง
ใครนะคะ
ลูอิซ เกฮ์ฮา นักข่าวจากโซนีอา อับราวง เธอเป็นยังไงบ้าง
ก็ดี
เธอเข้มแข็งมาก เธอว่าทุกอย่างโอเคดี
เสียงสั่นเครือ
เธอกำลัง…
คุณดูออกว่าเธอกำลังร้องไห้
ผมเริ่มสัมผัสได้ถึงอันตรายในสถานการณ์นี้
เขาไม่ได้ล้อเล่น
เธออยากส่งข้อความหาแม่เธอไหม
ฉันอยากรู้ว่าแม่เป็นยังไงบ้าง ครอบครัวฉันเป็นยังไงบ้าง
พวกเขาสบายดี
- ทุกอย่าง… - ส่งจูบให้พ่อแม่ฉันด้วยนะคะ
- เธอสามารถ… - บอกว่าฉันรักพวกท่าน
พูดอีกทีสิ ส่งจูบให้พวกท่าน
ฉันอยากบอกแม่ว่าฉันรักแม่
รักพ่อด้วย
ฉันรักพวกท่าน
การยอมจำนนของคนร้ายล้มเหลว
หลังจากเขาให้สัมภาษณ์สดกับสถานีโทรทัศน์
ตั้งแต่นั้นมา
คนร้ายลักพาตัวก็ไม่รับสายอีกเลย
สังคมจะได้อะไรจากการสัมภาษณ์ลินเด็มแบร์ก
ในตอนที่เขายังลิดรอนอิสรภาพของเอโลอาอยู่
สายสัมภาษณ์ทำให้ลินเด็มแบร์กเปลี่ยนไป
เบื้องลึกในใจเขา กลายเป็นสิ่งที่ยิ่งใหญ่กว่าที่เขาเป็น
มันสร้างผลเสียต่อการรับมือกับคดีนี้ เกินกว่าจะประเมินได้
ผลเสียใหญ่หลวงครับ
(ถูกจับเป็นตัวประกัน 66 ชั่วโมง)
วันนี้สถานการณ์ตึงเครียดยิ่งขึ้นครับ
ในอะพาร์ตเมนต์ในซานโต อันเดร ในเขตเอบีซีของเซาเปาลู
ลินเด็มแบร์กพาเอโลอาไปที่หน้าต่างห้องน้ำ
มีการใช้โทรศัพท์
การเจรจากลับมาดำเนินต่อ
ฉันไม่ต้องการเธออีกแล้ว ไม่อีกแล้ว
ฉันเกลียดเธอ
เอโลอาต้องทำยังไงถึงจะได้ออกมา
หัดทำตัวดีๆ และยอมเข้าใจ ซึ่งเธอไม่ได้ทำ
นายหมายความว่าไง เธอไม่ยอมเข้าใจรึไง
ตอนฉันคุยกับเธอ เธอจะแหกปากร้องและอาละวาด
- พูดว่าฉันอยากปาแก้วใส่เธอ - นายตบตีฉัน
เขาบอกว่าเขาเหนื่อยและจะมอบตัว
จิโอวานินีขอให้เขาหยิบปืน
แล้วเอาไปใส่ในโถส้วม
เขาบอกว่า "ก็ได้ ฉันจะยอมออกไป"
"ฉันจะทิ้งปืนไว้ในห้องน้ำตามที่พวกนายบอก"
"ฉันจะเดินจับมือเอโลอาออกมา"
"ฉันจะเดินไปหานายารา"
"ฉันจะจับมือนายารา เราจะลงไป
จับมือดักลาส และฉันจะมอบตัว"
ลินเด็มแบร์กสัญญาว่าจะยุติการลักพาตัว
ถ้านายารากลับไปที่อะพาร์ตเมนต์
ในขณะที่ทุกคนข้างล่างต่างมีความหวัง
การนำตัวนายารากลับเข้าสู่การเจรจา
เป็นหมากเชิงกลยุทธ์โดยนักจัดการวิกฤต
รัฐมนตรีความปลอดภัยสาธารณะ และอัยการ พวกเขาตัดสินใจ
- หวัดดี นายารา - สบายดีไหม
- รู้สึกดีขึ้นหรือยัง - ดีขึ้น นายใจเย็นรึยัง
ฉันใจเย็นอยู่
นายจะทำตามที่พูดทุกอย่างจริงไหม
- จริงสิ เชื่อใจฉันไหม - เชื่อ
ไง ที่รัก
- เธอจะขึ้นมาไหม - ขึ้นสิ ที่รัก ฉันจะขึ้นไป
ตกลงนะ หน้าประตู
- อย่าให้ตำรวจขึ้นมา - ได้เลย
- คนเดียวก็ไม่ได้ - ได้ ขอฉันคุยกับเขาหน่อย
- ทุกอย่างจะเรียบร้อย - ใช่
เหมือนที่ฉันสัญญาไว้ตั้งแต่แรก ตกลงไหม
- โอเค บายนะ - บาย รักเธอนะ
มีข้อสรุปว่าทีมยุทธวิธีจะไม่เข้ามาแทรกแซง
เพราะนายาราได้รับคำสั่งให้หยุดอยู่แค่ชั้นล่าง
เพื่อคุยกับลินเด็มแบร์ก
ตอนผมเริ่มขึ้นไป ผมมอง
และผมเห็นเขาในหน้าต่างห้องน้ำเล็กๆ
เขากับเอโลอา
ผมเลยหยุดตรงที่ควรหยุด
และจากตรงนั้น ผมก็ไม่มีอุปกรณ์ติดต่อ เพราะนายาราขึ้นไปพร้อมมือถือ
ผมเห็นเจ้าหน้าที่ตำรวจ
แต่ผมไม่เห็นตอนนายาราขึ้นไป
แล้วจู่ๆ ผมก็เห็น…
ตำรวจคนหนึ่งเรียกผมแบบว่า "เร็วเข้าๆ"
แล้วผมก็ไป
แล้วมันก็วุ่นวายไปหมด
ผู้กำกับครับ ผิดพลาดไหมที่ส่งนายารากลับขึ้นไป
แม่เธอยินยอมนะครับ
เธออยู่กับจนท.ทีมกาจี
พวกเขาเอาตัวเด็กออก ตอนนี้พวกเขาส่งเธอกลับมา
ตอนนี้พวกเขาคิดว่าเราผิด พวกเขาทำสิ่งที่งี่เง่ามาก
ไม่มีวัยรุ่นคนไหนควรถูกส่ง ไปอยู่ในสถานการณ์เช่นนี้
ตามคำสั่งของปฏิบัติการ นายาราไม่ใช่ตัวประกัน
เธอเลือกที่จะกลับเข้าไปในอะพาร์ตเมนต์เอง
เธอทำสิ่งที่เราไม่เคยคาดคิด
เราเผชิญสถานการณ์ราวกับว่าลูกผม…
ผมมีลูกสามคน
ราวกับลูกผมคนหนึ่งอยู่ในนั้น
เหมือนลูกของ…
ผมจะเอาลูกผมไปแทนนายารา
(เราไม่ได้ทำผิดพลาด เราจะทำทุกอย่างใหม่อีกครั้ง)
การที่นายารากลับเข้าไปในอะพาร์ตเมนต์ เป็นอะไรที่ไม่ควรเกิดขึ้น
ทีมกาจีสร้างประวัติศาสตร์ในฐานะกองกำลังแรก
ที่ทำให้ตัวประกันจากเดิมที่มีแค่หนึ่งคน กลายเป็นสองคน
ฉันเข้าไปและทำให้เขาใจเย็นลง
เขาสบายดี เขาใจเย็นแล้ว โอเคไหม
เขาตัดสินใจแล้ว
- ตกลงไหม - เอาละ
ไม่ต้องห่วง ลูกสาวคุณจะไม่เป็นอะไร
ฉันเชื่อใจนายนะ ลิโซ
พวกเธอสามคน ทุกคนจะปลอดภัยดี
เหมือนที่ฉันพูดวันนั้น
เหมือนที่ฉันพูดในทีวี
พวกเธอสามคนจะกลับมาบ้านอย่างปลอดภัย
ไม่ต้องห่วง
ตกลงไหม
เราจะลงไปในอีกไม่กี่นาที
ตามนั้น
ไม่ต้องห่วงครับ
- ดี ฉันใจเย็นละ บาย - บายครับ
ถ้าถึงตอนนี้เขายังไม่ทำในสิ่งที่เขาพูดไว้ว่าจะทำ
เขาจะลงมือทำมันตอนนี้รึเปล่า
เขาบอกว่าจะปล่อยเอโลอาตั้งหลายรอบ
"ฉันจะปล่อยเธอหลังจากอย่างโน้นอย่างนี้ บอกให้เขาขึ้นมาปกป้องฉันที"
เขาไม่เคยรักษาคำพูด
(ถูกจับเป็นตัวประกัน 76 ชั่วโมง)
เวลาผ่านไปและยังไม่มีอะไรเกิดขึ้น ความคาดหวังยิ่งทวีคูณมากขึ้น
นายารายังอยู่ในอะพาร์ตเมนต์
คนในครอบครัวยังรออยู่
แม่ของเอโลอา คริสตินา
ยังรอข้อมูลอยู่ในอะพาร์ตเมนต์
คนดูจะบ้าคลั่งกับอะไรแบบนี้มาก
ที่จริง บอกตามตรงนะครับ
มันเป็นเรื่องราวที่เยี่ยมมาก
ตำรวจส่งตัวประกันกลับไปให้คนร้ายกักขัง
และคนร้ายลักพาตัวก็หลอกตำรวจทุกนายและ…
เพื่อนร่วมงานจากสถานีโทรทัศน์โกลโบว่าผม เขาบอกว่า "ดูสิ่งที่นายทำสิ"
"นายไม่น่าทำแบบนั้นเลย"
แล้วผมก็เห็นเซลดา เมลโล กำลังสัมภาษณ์เขาเหมือนที่ผมทำ
ผมจะปล่อยเธอเหมือนที่ผมปล่อยคนอื่น
ฉันจะไม่พูดว่าเมื่อไหร่
และจะไม่เตือนใครด้วย
เมื่อไหร่ก็เมื่อนั้นแหละ
คนดูก็อยากดูว่าจะเป็นยังไง มันเลยกลายเป็นการแข่งขัน
เพื่อดูว่าใครจะได้สัมภาษณ์เขาเป็นคนต่อไป
ถ้าพวกเขาไม่ให้ความร่วมมือ ฉันจะไม่ร่วมมือ
เสียใจไหมที่นายทำแบบนี้
ฉันยังไม่รู้สึกเสียใจเลย
เธอสมควรต้องโดนแบบนี้แล้ว
ถ้าพวกเขาทำอะไรโง่ๆ
เธอกับฉันจะได้ตายกันทั้งคู่
ลินเด็มแบร์กมีสิทธิ์อะไร
ที่จะเอาปืนจ่อหญิงสาวเป็นตัวประกัน
และให้สัมภาษณ์ไปด้วย
มันกลายเป็นละครสัตว์ นึกออกไหมครับ
ฉันไม่ใช่คนที่ทุกคนคิดว่าฉันเป็น ฉันไม่อยากเน่าตายในคุก
เขากลายเป็นดาวเด่น
ลินเด็มแบร์กกลายเป็นดาวแล้วตอนนี้
พวกนั้นให้เขาออกอากาศสด เพื่อพูดสิ่งที่เขาอยากพูด
ทีมโปรดักชันของเราได้ติดต่อกับลินเด็มแบร์ก
เขาจะไม่ทำอะไรบุ่มบ่ามอีกแล้ว
เขาจะไม่ทำครับ ครอบครัวต่างๆ วางใจได้ครับ
ในฐานะแม่ ฉันอยากคุยกับเขา
เขาจะไม่รับสาย
ถ้าฉันพยายามโทร เขาจะไม่รับสาย
แต่เขายอมคุยกับสื่อเนี่ยนะ
พระเจ้าเท่านั้นที่รู้
ว่าเรากำลังเผชิญกับอะไรอยู่
ทันทีที่ลินเด็มแบร์กรู้ตัวว่าสื่อเข้าข้างเขา
เขาต่อรองกับตำรวจน้อยลงมาก
และใช้พื้นที่ที่สื่อมอบให้ตามหน้าจอทีวีทั่วประเทศ
เรตติ้งพุ่งสูงมากสำหรับทุกคน
และเขาก็เอาแต่ข่มขู่ตำรวจมากยิ่งขึ้น
ดังนั้นสามเหลี่ยมที่ก่อตัวขึ้น
ลินเด็มแบร์ก ตำรวจและสื่อ
ก็ถล่มลงมา
แล้วก็เหลือเพียงชายผู้คนเดียวที่คุมเกมนี้
ชายคนนั้นคือลินเด็มแบร์ก
(ถูกจับเป็นตัวประกัน 95 ชั่วโมง)
ตอนเที่ยง
เสื้อสโมสรฟุตบอลเซาเปาลู
ถูกแขวนไว้ตรงหน้าต่างอะพาร์ตเมนต์
เราประหลาดใจมาก
ไม่กี่ชั่วโมงต่อมา ผู้จัดการสโมสรเซาเปาลู
ผู้ดำรงตำแหน่งสมาชิกสภา
ได้แสดงความพร้อม ที่จะเข้ามาช่วยเหลือการสืบสวน
มันเป็นข้อเรียกร้องของเรา เพื่อให้สิ่งต่างๆ คลี่คลายไปในทางที่ดี
เขาไว้ใจตำรวจได้
ตำรวจไม่ได้มาที่นี่เพื่อลงโทษเขา พวกเขามาปกป้องเขาต่างหาก
มันชัดเจนว่าทุกอย่างเกินการควบคุม
ทุกคนต้องการหาทางแก้ไข
และใครก็ตามที่หาทางแก้ได้ จะเดินจากไปในฐานะวีรบุรุษของสถานการณ์นี้
สถานการณ์บานปลายไปถึงจุดที่…
ไร้ซึ่งทางออกเพราะมันผ่านมาห้าวันแล้ว
และเพราะเรากินอะไรไม่ค่อยลง
ผมเลยรู้สึกป่วยมาก
หน่วยแพทย์ฉุกเฉินช่วยผมและเห็นว่าผม…
กำลังจะหัวใจวาย
เขาบอกว่าชีวิตเขาจบสิ้น และมันไม่สำคัญอะไรแล้ว
สิ่งสำคัญก็คือพาลูกสาวเขาออกมาจากที่นั่นให้ได้
(เขตห้ามผ่าน)
ในภาวะที่การเจรจาหยุดชะงัก
ตำรวจเลือกใช้กลยุทธ์ที่พวกเขาเคยใช้ไปแล้ว
กระแสไฟฟ้าถูกตัดในวันอังคาร
และครั้งนี้ ลินเด็มแบร์กกับพวกเด็กสาว
อยู่ในนั้นโดยไม่มีอาหาร
กระเป๋าเป้ถูกโยนออกนอกหน้าต่าง เพื่อรอรับอาหารกลางวัน
แต่คำร้องขอก็ไม่ได้รับการตอบสนอง
ผมกังวลว่าคดีนี้จะคลี่คลายในรูปแบบไหน
เพราะลินเด็มแบร์กไม่เคยแสดง…
สัญญาณว่าเขาจะให้ความร่วมมือ
เราบุกเข้าไปไม่ได้
มีเด็กสามคนอยู่ในนั้น เราจะบุกเข้าไปได้ยังไง
เขาเป็นเด็กตรงไหนไม่ทราบ
คุณไม่เข้าใจ
มีตัวประกันอยู่ในนั้นนะครับ
ทำไมผู้คนถึงมีความรู้สึกบ้าๆ แบบนี้
ที่ทำให้คนร้าย กลายเป็นคนดีที่น่าเห็นใจขึ้นมา ไม่ครับ
(ถูกจับเป็นตัวประกัน 97 ชั่วโมง)
ราวๆ บ่ายสอง
การเจรจาเริ่มต้นด้วยเรื่องเอกสาร
ลินเด็มแบร์กอยากได้เอกสารลงนาม
ที่รับรองความปลอดภัยทางร่างกายของเขา
เมื่อเขายอมจำนน
ผมขอฝากให้คุณบอกให้เขารู้ว่า
ผมเป็นอัยการ
และผมมาที่นี่ เพื่อรับประกันความปลอดภัยทางกายของเขา
และรับประกันว่าทุกอย่างจะจบลงด้วยดี
อัยการเดินทางมา
พวกเขาถ่ายเขาออกทีวี
ลินเด็มแบร์กจะได้เชื่อ
พวกเขาทำเอกสารขึ้นมา มันถูกลงนาม
พวกเขาส่งเอกสารให้ลินเด็มแบร์กผ่านเชือกผ้า
คดีนี้อาจใกล้บทสรุปแล้วใช่หรือไม่
ผมเชื่อเช่นนั้น
ถึงเขาจะได้นอนบ้างช่วงกลางคืน
แต่เขาก็อ่อนล้าทางอารมณ์
เขาจะเข้าใจและได้สติ
และผมเชื่อว่าเขาควรยอมจำนนในอีกไม่กี่ชั่วโมง
เขาเลยตอบกลับอย่างกระวนกระวายใจสุดๆ
ว่า "พวกเขาส่งกระดาษมาให้ฉัน ฉันอ่านไม่เข้าใจสักนิด"
"อ่านไม่ออกสักนิด ฉันไม่เข้าใจ ไร้ประโยชน์สุดๆ"
เขาทำให้ผมเชื่อไม่ได้
ถ้าเขากลัวตาย ก็ยอมมอบตัวซะ
ตำรวจจะไม่ฆ่าเขาต่อหน้าสื่อ
(ถูกจับเป็นตัวประกัน 100 ชั่วโมง)
คดีกักขังหน่วงเหนี่ยวที่ยาวนานที่สุด
ในรัฐเซาเปาลู ได้ดำเนินมากว่า 100 ชั่วโมงแล้วค่ะ
ราวๆ วันที่ห้า
ลินเด็มแบร์กก็เริ่มทำตัวต่างไปจากก่อนหน้านี้
ฉันมองเห็น
นางฟ้าตัวน้อยบอกฉันว่า "อย่าทำ"
และปีศาจตัวน้อยพูดว่า "ทำเลย อย่าปล่อยมันไป"
มีทั้งนางฟ้าและปีศาจ เจ้าปีศาจกำลังบอกให้ฉันลงมือ
"ลงมือเลย อย่าหยุด"
นางฟ้าก็พูดว่า "อย่าทำนะ" ฉันสับสน ฉันประหม่า
ฉันเป็นคนไร้ความรู้สึก ไร้หัวใจ
ฉันมันคนไร้หัวใจ
ฉันอยากขออะไรพวกนายหน่อย
บอกให้พวกเขาบุกเข้ามาเลย
ตำรวจมาหาผม
และบอกว่า "เมื่อวาน
ลินเด็มแบร์กตบตีเอโลอาทั้งวัน"
ผมก็…
ผมมึนและสับสนไปหมด
ผมคิดว่า "ทำไมตำรวจไม่บุกเข้าไปสักที ทำไมไม่ปิดจ๊อบให้จบๆ ไป"
ขอบใจสำหรับทุกอย่างที่พวกนายทำ ตกลงไหม
แต่ฉันอยาก…
เมื่อถึงเวลาหนึ่ง นายจะต้องคิด
- บอกพวกเขาว่า… - นี่เป็นการพูดเชิงฆ่าตัวตาย
บอกพวกเขาว่าพวกนายเหนื่อย
แล้วจะมีคนมาแทนที่นาย
และพวกเขาจะออกคำสั่งให้เข้ามาในนี้ และฉันจะจบทุกอย่าง ตกลงไหม
มันกลายเป็นไปไม่ได้เลย
ที่จะคุยและเจรจากับเขา
อย่างมีตรรกะและเหตุผล
เขาพูดจาชัดเจนมาก
ว่าเขาจะสานต่อความตั้งใจที่จะฆ่าเอโลอา
และฆ่าตัวตายตาม
ดังนั้น ตั้งแต่นั้นมา
ถ้ามีเสียงปืนดังขึ้นในอะพาร์ตเมนต์
ทีมยุทธวิธีก็สามารถลงมือได้เลย
เราตั้งทีมที่จะบุกเข้าไปในอะพาร์ตเมนต์ได้
ตำรวจได้ติดตั้งระเบิดที่ประตู
ทุกอย่างพร้อมหมดแล้ว
อัยการกับทนายของเด็กหนุ่มนั่น
กำลังลงมาเพื่อแถลงข่าว
เราได้รับการบอกกล่าวว่า จะมีการแถลงข่าวกับผู้กำกับเฟลิกซ์
ซึ่งเป็นผู้บัญชาการปฏิบัติการทั้งหมด
เรารีบไปที่นั่นเลยครับ
กองทัพสื่อพร้อมสำหรับการสัมภาษณ์
ผมแค่ขอให้อดทนรอนิดนึงครับ
ผมต้องไปเอาอุปกรณ์
เราจะได้ดำเนินการเรื่องนี้ให้ถูกต้อง
ความตึงเครียดพุ่งสูง
แม้แต่นอกกล้องก็ไม่มีข้อมูลอะไรเลย
เราไม่รู้ข้อมูลอย่างอื่นเลย
- ไปๆ - คุณจะเข้าไปไหม
ทุกคนวิ่งกันหมด ดูสิ
ลินเด็มแบร์ก เห็นแก่พระเจ้าเถอะนะ
ลิโซ
เราระเบิดประตูที่มีโต๊ะขวางเอาไว้
แล้วเขาก็เอาชั้นวางหนังสือดันโต๊ะเอาไว้อีก
เจ้าหน้าที่บุกเข้าไปแล้ว
ผมมองไม่เห็นเขา
เขาซ่อนอยู่หลังเสา แบบนี้
เกิดความวุ่นวายสารพัดภายนอกตึก
นายาราเพิ่งออกมา
เราเห็นเด็กสาวกำลังถูกปล่อยตัวออกมา
คุณพระช่วย เอโลอาอยู่ไหน
เอโลอาอยู่ไหน
ให้ตายสิ
เสียงปืนดังในนั้น
เขายิงเธอ
- เขายิงเธอเหรอ เธออยู่บนพื้น - บนพื้นเหรอ
นั่นคือสิ่งที่เราเห็น
นายาราเดินลงมา เธอเอามือกุมปาก
เลือดเต็มไปหมด
แล้วตำรวจก็ลงมากับพี่สาวผม
ในอ้อมแขนเขา
เสียใจด้วยนะครับ ทุกคน
ตอนที่เอโลอาถูกหามมาบนเปล ในสภาพหมดสติ
ณ ตอนนั้นเอง
ผมคิดว่าบราซิลได้สติว่า
คดีของเอโลอามันพังพินาศเละเทะแค่ไหน
ตำรวจจับเขาได้แล้ว
ดูสิ ผู้ชายคนหน้าคือลินเด็มแบร์ก
นั่นเขาไม่ใช่เหรอ
ลินเด็มแบร์กกำลังออกมา เขาใส่เสื้อแดง
เขาถูกใส่กุญแจมือออกมา
จับเขาไว้
พยุงเขาไว้
(17 ตุลาคม เวลา 22:00 น. โรงพยาบาลเทศบาลซานโต อันเดร)
โรนิกสันลูกชายผม
เป็นคนบอกผมว่าเอโลอาถูกยิง
เขาบอกว่า "พ่อครับ
น้องถูกยิงสองครั้ง"
แล้วผมก็ถามถึงลินเด็มแบร์ก "ตำรวจยิงเขาไหม"
"ฟังนะ"
"ตำรวจยิงเขาไหม" เขาบอกว่า "ไม่ครับ พ่อ"
"เอโลอาถูกยิงสองครั้ง เขายิงเธอสองครั้ง"
ผมสติหลุดเลย ผมเป็นลม ไม่รู้สิครับ
การผ่าตัดของเอโลอาเพิ่งเสร็จสิ้น
เธอรอดตายครับ เธอยังมีชีวิตอยู่
อีกไม่นาน ทีมแพทย์ที่ทำการผ่าตัดให้เธอ
น่าจะออกมาแถลงกับสื่อครับ
หมอบางคนออกมาและพูดว่า
"เราทำทุกอย่างที่ทำได้แล้ว"
"ตอนนี้ขึ้นอยู่กับพระหัตถ์ของพระเจ้า"
"เพราะเธอถูกยิงเข้าที่หัว"
"เราทำทุกอย่างที่ทำได้แล้ว"
จากนั้นฉันก็…
ฉันก็ล้มทรุดเลยค่ะ
เพราะฉันไม่รู้ว่าลูกถูกยิงเข้าที่หัว
แล้วพวกเขาก็บอกว่าเธออาการโคม่า
พวกเขาพาฉัน…
พวกเขาพาฉันไปที่ที่แกอยู่
ฉันรู้สึกปั่นป่วนในท้อง ฉันพูดว่า "ลูกรัก แม่อยู่นี่แล้ว"
แล้วฉันก็รู้สึกคลื่นไส้
พวกเขาพาฉันออกจากห้อง
จุดจบอันน่าเศร้าของการลักพาตัว ทิ้งคำถามไว้ให้ทุกคนครุ่นคิด
ตำรวจทำผิดพลาดไปหรือไม่
ไม่มีคำสั่งครับ
ทีมที่ประจำการข้างๆ ได้ยินเสียงปืน ก็เลยบุกเข้าไป
ฟาบิโอ ตำรวจเปิดฉากตอบโต้ เพราะกระสุนปืน…
ที่เด็กคนนั้นยิงจริงไหม
นาซิเมนโต คงต้องให้นิติวิทยาศาสตร์ชี้แจงว่า ปืนถูกยิงขึ้นก่อนจริงหรือไม่
หรือเกิดการยิงขึ้นเพราะตำรวจบุกเข้าไป
แม้จะถูกปล่อยตัวให้กลับบ้านแล้ว
นายาราก็ยังให้ปากคำกับอยู่ที่นี่
กับคณะอัยการและผู้บัญชาการตำรวจที่ดูแลคดีนี้
นายารา
ตามเรื่องราวของนายารา
ลินเด็มแบร์กไม่ได้ยิงปืนก่อนการระเบิด
เธอโกหกไหมครับ
เธอไม่ได้โกหก เธอเป็นเหยื่อ
เธออยู่ท่ามกลางเหตุวิกฤต
เธอคือเด็กสาวอายุ 15 ปี
ที่อาจสับสนได้ง่าย
เธออาจสับสนและเข้าใจผิดไปอยู่ก็ได้ตอนนี้
กระสุนนัดที่ลินเด็มแบร์กยิงคือ…
ตัวกระตุ้นให้ทีมกาจีบุกปฏิบัติการ
แค่นั้นเองครับ ปราศจากข้อกังขา ผมไม่สงสัยเรื่องนั้นเลย
ไม่มีหลักฐาน
ว่ามีเสียงที่อาจเป็นเสียงปืน
ในช่วง 12 นาทีก่อนการระเบิด
เกิดระเบิดขึ้น
เกิดระเบิดก่อน
แล้วตามมาด้วยเสียงปืนหลายนัด
ครับ มันคือเรื่องจริง
พวกเขาสร้างเรื่องราวขึ้นมา
เพื่อที่รัฐจะได้พ้นผิด
ผู้ว่าการรัฐขอโทษครอบครัวเอโลอา
แต่แก้ต่างแทนมาตรการ ที่ดำเนินการโดยทีมเจรจา
ทีมกาจีเป็นทีมที่มากประสบการณ์
พวกเขากล้าหาญมาก
เตรียมพร้อมมาอย่างดี
สิ่งที่เราเห็นในคดีของเอโลอา
คือทีมสไนเปอร์
ที่สบโอกาส
ที่จะยิงคนร้ายได้ทุกเมื่อ
กลับไม่ได้รับคำสั่ง ทำไมกัน
พ่อแม่นายเป็นยังไงบ้าง
พวกท่านก็สบายดีเท่าที่เป็นได้น่ะครับ
พวกเขาเสียขวัญอยู่ แต่…
รายงานแพทย์ฉบับใหม่ เรื่องสภาวะสุขภาพของเอโลอา
- เอโลอา พิเมนเทล - เอโลอา คริสตินา ดา ซิลวา
- อยู่ในภาวะวิกฤต - เสี่ยงแก่ชีวิตรุนแรง
เธอมีสัญญาณชีพ หัวใจเธอเต้นอยู่ เธอหายใจได้
- มีการตรวจใหม่… - ผ่าตัดอีกครั้ง
อาการเธอไม่ดีขึ้นเลย
ภาวะสุขภาพของหญิงสาวอยู่ขั้นวิกฤต
ภรรยาผมมาพูดกับผมว่า "มันจบแล้วละ"
"มันจบแล้ว"
"เอโลอาตายแล้ว"
ฉันใจสลายค่ะ
ไม่รู้ว่าต้องทำยังไงดี
ฉันอยากตาย
แต่ลูกชายสองคนกอดฉันไว้
โรนิกสันกับดักลาส
ฉันเลยได้สติว่าฉันยังมีลูกอีกสองคน
ผมพูดว่า…
"มันจบแล้ว รู้ใช่ไหม มันจบแล้ว"
ผู้คนจากแดนไกลต่างแห่กันมา เพื่อไว้อาลัยเป็นครั้งสุดท้าย
และทั้งบราซิลก็หยุดนิ่งในพิธีฝังศพเอโลอา
(กราซิเอลี โอลิเวรา เพื่อนของเอโลอา)
ผมรู้สึกเหมือนทั้งหมดเป็นความผิดผม
ผมเลยไม่รู้ว่าจะพูดอะไรกับพี่
ผมคิดสิ่งที่จะพูดไม่ออก
ผมหยุดโทษตัวเองไม่ได้
ผมเลยได้แต่ยืนดูเงียบๆ
คนเป็นแม่รู้สึกยังไง ที่ต้องเฝ้ารอกว่า 100 ชั่วโมง
สำหรับเรา 100 ชั่วโมงคือห้าวัน
แต่สำหรับแม่สักคน มันนานนิรันดร์
หนึ่งร้อยชั่วโมงนั้นยังไม่จบสิ้นสำหรับแม่คนนี้
หนึ่งร้อยชั่วโมงนั้นจะคงอยู่ จวบจนวาระสุดท้ายของชีวิตเธอ
ความโกลาหลก็ลุกลามเกินขีดจำกัดไปนิดหน่อย
เพราะมันกลายเป็นสินค้า
แล้วมันก็จบลง
ทุกคนแยกย้าย
แต่ครอบครัวเธอยังอยู่ที่นั่น
เราไม่ได้อยู่ที่นั่นเพื่อรายการอีกแล้ว
เราออกมา
เราเก็บอุปกรณ์ไฟของเรา
แล้วก็ออกมา
นั่นคือสิ่งที่เราต้องการจริงเหรอ
นั่นคือพฤติกรรม ที่เราต้องการในฐานะสังคมใช่ไหม
ในฐานะนักสื่อสารมวลชน ในฐานะสังคม
ในฐานะเจ้าหน้าที่ตำรวจ นั่นคือสิ่งที่เราต้องการจริงๆ เหรอ
จนถึงวันนี้ ผู้คนยังพูดว่า "นายต้องรับผิดชอบต่อการตายของเอโลอา"
พวกเขาเลยทำให้ผมดูเป็นคนผิด
ผมขอรับรองกับคุณ และทุกคนที่ดูอยู่
นักข่าวคนไหนก็คงอยากทำแบบที่ผมทำ
ผมไปยังที่เกิดเหตุ ผมพาผู้ชมเข้าไปที่นั่น
(13 กุมภาพันธ์ 2012 การไต่สวนคดีลินเด็มแบร์ก)
เขาเดินหัวเราะผ่านผมไป
เขาหัวเราะใส่หน้าทุกคน
แปลว่าเขา…
เขาไม่ได้เสียใจ
แน่นอนว่าการมีอยู่ของ กฎหมายฆาตกรรมสตรีในเวลานั้น
ไม่สามารถหักห้ามใจลินเด็มแบร์ก ไม่ให้อยากฆ่าเอโลอาได้
สิ่งที่เปลี่ยนไปคือสังคมตระหนักรู้มากขึ้น
ในความเห็นฉัน ยังคงเป็นไปอย่างเชื่องช้า
แต่ก็มาถึงจุดที่รับรู้ว่า
การใช้ความรุนแรง
ต่อสตรีเพศเป็นสิ่งร้ายแรง
ช่วงบ่ายเต็มไปด้วยความคาดหวัง
ทั้งด้านในและหน้าศาลซานโต อันเดร
ทั้งฝ่ายอัยการและฝ่ายจำเลยต่างเฝ้ารอ
คำตัดสินของคณะลูกขุน
เขาควรถูกตัดสินว่าผิด
- เขาควรติดคุกนานแค่ไหน - นานเท่าที่จะนานได้
เขาทำลายครอบครัวผม นึกออกไหม
ตอนนี้เรา…
เราจัดการกับมัน ถูกไหมครับ
เราต้องรับมือกับมัน
แต่บาดแผลยังเจ็บปวดอยู่
มันจะเป็นยังไงถ้าเอโลอา…
เอโลอาไม่ได้เจอลูกสาวผม
ครับ
วันที่ 21 มิถุนายน วันเกิดของโรนิกสัน
ฉันหวังว่าเขาจะอยู่ที่นี่ในเซาเปาลูกับเรา
ครอบครัวเราคิดถึงเขามาก
วันที่ 5 สิงหาคม วันเกิดน้องชายตัวน้อยของฉัน
เอเวอร์ตัน ดักลาส หนูน้อยที่ฉันรักมาก
หวังว่ามันจะเป็นวันที่แสนสุข
ในปี 2008 ฉันจะ…
ข้อแรกเลย ไปชายหาด
ข้อสอง พักผ่อนสักหน่อย
ข้อสาม หางาน
ข้อสี่
หมั้นกับลิโซ
(ลินเด็มแบร์กถูกตัดสินจำคุก 98 ปี)
(เขาหาทางจนได้ลดโทษเหลือ 39 ปี)
(และปัจจุบันเขากำลังรับโทษ อยู่ในเรือนจำระบบกึ่งเปิด)
(ในปี 2018 รัฐบาลเซาเปาลู)
(จ่ายชดเชยให้นายาราเป็นค่าเสียหาย ทางศีลธรรม ทรัพย์สินและความงาม)
(ครอบครัวของเอโลอา ไม่เคยได้เงินชดเชยจากเจ้าหน้าที่รัฐ)
(หลังจบคดีของเอโลอา ฝ่ายความมั่นคงสาธารณะเซาเปาลู)
(ได้เผยแพร่มติ ที่บังคับใช้มาตรการที่เข้มงวดกว่าเดิม)
(และจำกัดการมีส่วนร่วมของสื่อ ในการเจรจาเหตุลักพาตัวที่ดำเนินอยู่)
(ครอบครัวเอโลอา ตัดสินใจบริจาคอวัยวะของเธอ)
(ผู้รับบริจาคเจ็ดคนได้รับ…)
(หัวใจ ปอด ตับอ่อน ตับ ไต และกระจกตาของเอโลอา)
คำบรรยายโดย พยุงศักดิ์ แก่นจันทร์